degenerert tilstand
Store norske leksikon,Realfag,Fysikk,Kvantefysikk
En degenerert tilstand er i kvantefysikken to eller flere tilstander til et system som har lik energi.
Beskrivelse I kvantefysikk er energitilstandene til et system karakterisert ved et bestemt sett av kvantetall. Degenererte tilstander er tilstander hvor energien er uavhengig av verdien til ett eller flere av kvantetallene.Degenerasjonen kan ofte oppheves ved ytre påvirkning, for eksempel når et atom plasseres i et ytre magnetfelt. Et atom i en bestemt rotasjons- eller spinntilstand vil ha samme rotasjonsenergi uansett hvilken vei rotasjonsaksen eller spinnvektoren peker.Ifølge kvantemekanikken kan en spinnvektor bare innstille seg i bestemte retninger i forhold til en valgt akse. Retningen karakteriseres ved et magnetisk kvantetall, m. Normalt avhenger da energien ikke av m, det vil si at tilstanden er degenerert i m.Når atomet plasseres i magnetfeltet, vil energien avhenge av hvilken retning spinnvektoren har i forhold til magnetfeltet, altså av m, og degenerasjonen er opphevet. Les mer i Store norske leksikon kvantefysikk spinn kvantetall